CELEX: 31995D0290
Language: el
Date: 1995-07-17 00:00:00
Title: 95/290/ΕΚ: Απόφαση της Επιτροπής της 17ης Ιουλίου 1995 σχετικά με κοινό τεχνικό κανόνα για απαιτήσεις δέκτη όσον αφορά το πανευρωπαϊκό επίγειο δημόσιο σύστημα ανταλλαγής ραδιομηνυμάτων (ERMES)

Avis juridique important

|

31995D0290

95/290/ΕΚ: Απόφαση της Επιτροπής της 17ης Ιουλίου 1995 σχετικά με κοινό τεχνικό κανόνα για απαιτήσεις δέκτη όσον αφορά το πανευρωπαϊκό επίγειο δημόσιο σύστημα ανταλλαγής ραδιομηνυμάτων (ERMES)  

Επίσημη Εφημερίδα αριθ. L 182 της 02/08/1995 σ. 0021 - 0023

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιουλίου 1995 σχετικά με κοινό τεχνικό κανόνα για απαιτήσεις δέκτη όσον αφορά το πανευρωπαϊκό επίγειο δημόσιο σύστημα ανταλλαγής ραδιομηνυμάτων (ERMES) (Κείμενο που παρουσιάζει ενδιαφέρον για τον ΕΟΧ) (95/290/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/263/ΕΟΚ του Συμβουλίου της 29ης Απριλίου 1991 για την προσέγγιση των νομοθεσιών των κρατών μελών των σχετικών με τον τερματικό εξοπλισμό τηλεπικοινωνιών περιλαμβανομένης και της αμοιβαίας αναγνώρισης της συμμόρφωσης (1), όπως τροποποιήθηκε από τις οδηγίες 93/68/ΕΟΚ και 93/97/ΕΟΚ (2), και ιδίως το άρθρο 6 παράγραφος 2,την οδηγία 90/544/ΕΟΚ του Συμβουλίου της 9ης Οκτωβρίου 1990 σχετικά με τις ζώνες συχνοτήτων που ορίζονται για τη συντονισμένη εγκατάσταση πανευρωπαϊκής επίγειας δημόσιας ραδιοτηλεειδοποίησης στην Κοινότητα (3),τη σύσταση 90/543/ΕΟΚ του Συμβουλίου της 9ης Οκτωβρίου 1990 σχετικά με τη συντονισμένη εγκατάσταση πανευρωπαϊκού επίγειου δημόσιου συστήματος ραδιοτηλεειδοποίησης στην Κοινότητα (4), που σε συνδυασμό με την οδηγία 90/544/ΕΟΚ, ορίζει ότι η υπηρεσία ERMES θα πρέπει, όπως αποφάσισε το Συμβούλιο, να διατίθεται σε κοινοτική κλίμακα,Εκτιμώντας:ότι η Επιτροπή, σύμφωνα με τη διαδικασία που θεσπίζει το άρθρο 14 της οδηγίας 91/263/ΕΟΚ, και ιδίως σύμφωνα με τη γνώμη που διατύπωσε στις 20 Φεβρουαρίου 1992 η επιτροπή έγκρισης τερματικού εξοπλισμού (ACTE), έχει ήδη εγκρίνει το μέτρο που προσδιορίζει τον τύπο τερματικού εξοπλισμού για τον οποίο απαιτείται ο παρών κοινός τεχνικός κανόνας, καθώς και η συνοδευτική δήλωση σχετικά με το πεδίο εφαρμογής 7ότι ο αρμόδιος οργανισμός τυποποίησης έχει καταρτίσει τα εναρμονισμένα πρότυπα τα οποία υλοποιούν τις εφαρμοστέες βασικές απαιτήσεις 7ότι η Επιτροπή έχει υποβάλει το σχέδιο μέτρου στην ACTE για γνωμοδότηση, σύμφωνα με το άρθρο 6 παράγραφος 2 δεύτερη περίπτωση της οδηγίας 91/263/ΕΟΚ 7ότι η Επιτροπή, βάσει του άρθρου 6 παράγραφος 2 δεύτερη περίπτωση της οδηγίας 91/263/ΕΟΚ, είναι υπεύθυνη για τη θέσπιση των αντίστοιχων εναρμονισμένων προτύπων που υλοποιούν τις βασικές απαιτήσεις και τα οποία θα μεταφερθούν σε κοινούς τεχνικούς κανόνες 7ότι ο κοινός τεχνικός κανόνας που θεσπίζεται με την παρούσα απόφαση ανταποκρίνεται στη γνώμη που διατύπωσε η ACTE στις 7 Νοεμβρίου 1994,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 1. Η παρούσα απόφαση ισχύει για τερματικό εξοπλισμό που προορίζεται να συνδεθεί με το πανευρωπαϊκό επίγειο δημόσιο σύστημα ραδιοτηλεειδοποίησης με την επωνυμία ευρωπαϊκό σύστημα ανταλλαγής ραδιομηνυμάτων (ERMES) και ο οποίος εμπίπτει στο πεδίο εφαρμογής του εναρμονισμένου προτύπου που ορίζεται στο άρθρο 2 παράγραφος 1 της παρούσας απόφασης.2. Η παρούσα απόφαση ορίζει κοινό τεχνικό κανόνα που καλύπτει τις απαιτήσεις σύνδεσης για τερματικά χειροσυσκευής που ορίζονται στο παράρτημα 1.Άρθρο 2 1. Ο κοινός τεχνικός κανόνας θα περιλαμβάνει τα εναρμονισμένα πρότυπα που έχουν καταρτιστεί από τον αρμόδιο οργανισμό τυποποίησης και που υλοποιούν, κατά το δυνατόν, τις βασικές απαιτήσεις που αναφέρονται στα άρθρα 4ε και 4στ της οδηγίας 91/263/ΕΟΚ. Τα στοιχεία αναφοράς στο εν λόγω πρότυπο παρατίθενται στο παράρτημα.2. Ο τερματικός εξοπλισμός που εμπίπτει στο πεδίο εφαρμογής της παρούσας απόφασης πρέπει να συμμορφώνεται με τον κοινό τεχνικό κανόνα της παραγράφου 1, να τηρεί τις βασικές απαιτήσεις που αναφέρονται στο άρθρο 4 στοιχεία α) και β) της οδηγίας 91/263/ΕΟΚ, καθώς και τις απαιτήσεις οποιασδήποτε άλλης εφαρμοστέας οδηγίας, ιδίως των οδηγιών του Συμβουλίου 73/23/ΕΟΚ (5) και 89/336/ΕΟΚ (6).Άρθρο 3 Οι κοινοποιημένοι οργανισμοί που ορίζονται αρμόδιοι για την τήρηση των διαδικασιών του άρθρου 9 της οδηγίας 91/263/ΕΟΚ του Συμβουλίου χρησιμοποιούν ή διασφαλίζουν τη χρήση, όσον αφορά τον τερματικό εξοπλισμό που καλύπτει το άρθρο 1 παράγραφος 1 της παρούσας απόφασης, του εναρμονισμένου προτύπου που αναφέρεται στο παράρτημα, το αργότερο έως την ημέρα έναρξης ισχύος της παρούσας απόφασης.Άρθρο 4 Η παρούσα απόφαση απευθύνεται στα κράτη μέλη.Βρυξέλλες, 17 Ιουλίου 1995.Για την ΕπιτροπήMartin BANGEMANNΜέλος της Επιτροπής(1) ΕΕ αριθ. L 128 της 23. 5. 1991, σ. 1.(2) ΕΕ αριθ. L 220 της 31. 8. 1993 σ. 1 και ΕΕ αριθ. L 290 της 24. 11. 1993 σ. 1(3) ΕΕ αριθ. L 310 της 9. 11. 1990, σ. 28.(4) ΕΕ αριθ. L 310 της 9. 11. 1990, σ. 23.(5) ΕΕ αριθ. L 77 της 26. 3. 1973, σ. 29.(6) ΕΕ αριθ. L 139 της 23. 5. 1989, σ. 19.ΠΑΡΑΡΤΗΜΑ Στοιχεία αναφοράς στο εφαρμοστέο εναρμονισμένο πρότυπο Το εναρμονισμένο πρότυπο που αναφέρεται στο άρθρο 2 της απόφασης είναι το ακόλουθο:Ραδιοεξοπλισμός και ραδιοσυστήματα (RES):Ευρωπαϊκό σύστημα ανταλλαγής ραδιομηνυμάτων (ERMES)Απαιτήσεις δέκτηETSIEuropean Telecommunications Standards InstituteΕυρωπαϊκό Ινστιτούτο Τυποποίησης στον τομέα των τηλεπικοινωνιώνΓραμματεία του ETSITBR 7 - Νοέμβριος 1994(εξαιρείται ο πρόλογος)Πρόσθετες πληροφορίες Το Ευρωπαϊκό Ινστιτούτο Τυποποίησης στον τομέα των τηλεπικοινωνιών αναγνωρίζεται βάσει της οδηγίας 83/189/ΕΟΚ του Συμβουλίου (1).Το εναρμονισμένο πρότυπο που αναφέρεται παραπάνω έχει καταρτιστεί, έπειτα από εντολή που εκδόθηκε σύμφωνα με τις σχετικές διατάξεις της οδηγίας 83/189/ΕΟΚ.Το πλήρες κείμενο του παραπάνω αναφερόμενου εναρμονισμένου προτύπου διατίθεται από το:European Telecommunications Standards InstituteF-06921 Sophia Antipolis Cedex(1) ΕΕ αριθ. L 109 της 26. 4. 1983, σ. 8.